CELEX: 32015D0349
Language: lt
Date: 1425254400000
Title: 2015 m. kovo 2 d. Komisijos įgyvendinimo sprendimas (ES) 2015/349, kuriuo dėl labai patogeniško paukščių gripo protrūkių Jungtinių Amerikos Valstijų Aidaho ir Kalifornijos valstijose ir Jungtinių Amerikos Valstijų įrašo trečiųjų šalių ar jų dalių, iš kurių leidžiama įvežti į Sąjungą mėsos gaminius ir apdorotus skrandžius, pūsles ir žarnas, sąraše iš dalies keičiamas Sprendimo 2007/777/EB II priedas (pranešta dokumentu Nr. C(2015) 1315)  Tekstas svarbus EEE

4.3.2015   
            
            
               LT
            
            
               Europos Sąjungos oficialusis leidinys
            
            
               L 60/68
            
         KOMISIJOS ĮGYVENDINIMO SPRENDIMAS (ES) 2015/349
   2015 m. kovo 2 d.
   kuriuo dėl labai patogeniško paukščių gripo protrūkių Jungtinių Amerikos Valstijų Aidaho ir Kalifornijos valstijose ir Jungtinių Amerikos Valstijų įrašo trečiųjų šalių ar jų dalių, iš kurių leidžiama įvežti į Sąjungą mėsos gaminius ir apdorotus skrandžius, pūsles ir žarnas, sąraše iš dalies keičiamas Sprendimo 2007/777/EB II priedas
   
      
         (pranešta dokumentu Nr. C(2015) 1315)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 dalies pirmą pastraipą, 8 straipsnio 4 dalį ir 9 straipsnio 4 dalies c punktą,
   kadangi:
   
               (1)
            
            
               Komisijos sprendime 2007/777/EB (2) nustatytos gyvūnų ir visuomenės sveikatos taisyklės dėl į Sąjungą importuojamų ar per ją tranzitu vežamų mėsos gaminių, apdorotų skrandžių, pūslių ir žarnų (toliau – prekės) siuntų;
            
         
               (2)
            
            
               Sprendimo 2007/777/EB II priedo 1 dalyje aprašytos trečiųjų šalių teritorijos, iš kurių gyvūnų sveikatos sumetimais ribojamas prekių įvežimas į Sąjungą ir kurių atžvilgiu taikomas suskirstymas regionais. Priedo 2 dalyje pateiktas trečiųjų šalių ir jų dalių, iš kurių leidžiama įvežti į Sąjungą prekes, su sąlyga, kad prekės buvo atitinkamai apdorotos, kaip nustatyta to priedo 4 dalyje, sąrašas;
            
         
               (3)
            
            
               į Sprendimo 2007/777/EB II priedo 2 dalies sąrašą Jungtinės Amerikos Valstijos įtrauktos kaip trečioji šalis, iš kurios tam tikrų teritorijos dalių, atsižvelgiant į LLPG protrūkius, leidžiama importuoti prekių, gautų iš naminių paukščių, ūkiuose auginamų medžiojamųjų paukščių ir laukinių medžiojamųjų paukščių, siuntas į Sąjungą ir vežti per ją tranzitu. Toks šalies suskirstymas į regionus buvo pripažintas Sprendimu 2007/777/EB, kuris po LLPG protrūkių Oregono ir Vašingtono valstijose buvo iš dalies pakeistas Komisijos įgyvendinimo sprendimu (ES) 2015/252 (3). Sprendime 2007/777/EB nustatyta, kad minėtas prekes iš užkrėstų Oregono ir Vašingtono valstijų galima leisti įvežti į Sąjungą jas apdorojus D apdorojimo būdu, nurodytu Sprendimo 2007/777/EB II priedo 4 dalyje (toliau – D apdorojimo būdas);
            
         
               (4)
            
            
               2015 m. sausio 20 d. Jungtinės Amerikos Valstijos patvirtino, kad Aidaho valstijoje viename naminių paukščių pulke nustatyta H5N2 potipio LPPG atvejų, o 2015 m. sausio 23 d. jos patvirtino, kad Kalifornijos valstijoje nustatyta H5N8 potipio LLPG atvejų. Jungtinių Amerikos Valstijų veterinarijos tarnybos nedelsdamos sustabdė veterinarijos sertifikatų, skirtų iš tų valstijų ir iš Oregono valstijos dalies, kuriai po naujausių protrūkių pradėti taikyti veterinariniai apribojimai, į Sąjungą numatytoms įvežti susijusių prekių siuntoms, išdavimą. Be to, Jungtinės Amerikos Valstijos įgyvendino likvidavimo strategiją LPPG kontroliuoti ir jo plitimui riboti;
            
         
               (5)
            
            
               Sąjungos ir Jungtinių Amerikos Valstijų susitarime (4) numatytas greitas abipusis suskirstymo regionais priemonių pripažinimas Sąjungoje arba Jungtinėse Amerikos Valstijose kilus ligos protrūkiams (toliau – Susitarimas);
            
         
               (6)
            
            
               remiantis tuo, kad Aidaho ir Kalifornijos valstijose nustatyta LLPG atvejų, ir siekiant užkirsti kelią LPPG viruso patekimui į Sąjungą, prekės iš minėtų valstijų dalių ir Oregono valstijos dalies, kuriai Jungtinių Amerikos Valstijų veterinarijos tarnybos pradėjo taikyti apribojimus, gautos iš naminių paukščių, ūkiuose auginamų medžiojamųjų paukščių ir laukinių medžiojamųjų paukščių, turėtų būti apdorotos bent D apdorojimo būdu;
            
         
               (7)
            
            
               todėl sprendimo 2007/777/EB II priedo 1 dalis turėtų būti iš dalies pakeista;
            
         
               (8)
            
            
               todėl Sprendimas 2007/777/EB turėtų būti atitinkamai iš dalies pakeistas;
            
         
               (9)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2007/777/EB II priedas iš dalies keičiamas pagal šio sprendimo priedą.
   2 straipsnis
   Šis sprendimas skirtas valstybėms narėms.
   
      Priimta Briuselyje 2015 m. kovo 2 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 18, 2003 1 23, p. 11.
   
      (2)  2007 m. lapkričio 29 d. Komisijos sprendimas 2007/777/EB, nustatantis gyvūnų ir visuomenės sveikatos reikalavimus ir tam tikrų mėsos produktų ir apdorotų skrandžių, pūslių ir žarnų, skirtų žmonių maistui, importo iš trečiųjų šalių sertifikatų pavyzdžius ir panaikinantis Sprendimą 2005/432/EB (OL L 312, 2007 11 30, p. 49).
   
      (3)  2015 m. vasario 13 d. Komisijos įgyvendinimo sprendimas (ES) 2015/252, kuriuo dėl labai patogeniško paukščių gripo ir su juo susijusio Jungtinių Amerikos Valstijų įrašo trečiųjų šalių ir jų dalių, iš kurių leidžiama įvežti į Sąjungą mėsos gaminius ir apdorotus skrandžius, pūsles ir žarnas, sąraše iš dalies keičiamas Sprendimo 2007/777/EB II priedas (OL L 41, 2015 2 17, p. 52).
   
      (4)  Europos bendrijos ir Jungtinių Amerikos Valstijų Vyriausybės susitarimas dėl sanitarinių priemonių visuomenės ir gyvūnų sveikatai apsaugoti prekiaujant gyvais gyvūnais ir gyvūninės kilmės produktais, Bendrijos vardu patvirtintas Tarybos sprendimu 1998/258/EB (OL L 118, 1998 4 21, p. 1).
   
      PRIEDAS
      Sprendimo 2007/777/EB II priedo 1 dalyje Jungtinių Amerikos Valstijų įrašas pakeičiamas taip:
      
         
                     „Jungtinės Amerikos Valstijos
                  
                  
                     US
                  
                  
                     01/2014
                  
                  
                     Visa šalies teritorija
                  
               
                     US-1
                  
                  
                     01/2014
                  
                  
                     Jungtinių Amerikos Valstijų teritorija, išskyrus US-2 zoną
                  
               
                     US-2
                  
                  
                     01/2014
                  
                  
                     Jungtinių Amerikos Valstijų teritorija, atitinkanti:
                     
                                  
                              
                              
                                 visą Vašingtono valstijos teritoriją;
                              
                           
                                  
                              
                              
                                 Daglaso ir Malūro apygardas Oregono valstijoje;
                              
                           
                                  
                              
                              
                                 Kanjono ir Pejeto apygardas Aidaho valstijoje;
                              
                           
                                  
                              
                              
                                 Stanosloso ir Tuolamio apygardas Kalifornijos valstijoje.“